Ortografia di Papiamento

Ortografia di Papiamento ta referi na e ortografia uza na Aruba cu ta basa riba e principio etimologico. Mientras Papiamento ta e idioma crioyo di Aruba, Corsou y Boneiro e ultimo dos islanan ta uza principalmente un ortografia segun e principio fonologico. 

E diferencia basico entre e dos principio aki ta cu e sistema fonologico ta skirbi palabra uzando un signo pa cada zonido, mientras esun etimologico ta skirbi palabra segun su origen. Ehempel ta e palabra fia di Ingles  job (ortografia Ingles): 
 job (segun ortografia di Papiamento)
 djòp (segun ortografia di Papiamentu).

 Historia 
Durante aña 1976 Gobierno di Aruba a aproba e ortografia di Aruba, cu a drenta na vigor na aña 1977.

Na aña 1992 Minister di Bienestar General a nombra un comision cu e meta pa reformula, elabora y amplia e ortografia oficial. Cu otro palabra pa haci e reglanan mas cla, mas comprendibel y facil pa aplica. Sinembargo nunca a logra oficialisa e version amplia y adapta di ortografia. 

Departamento di Enseñansa a bolbe inventarisa tur comentario y recomendacion di diferente instancia den comunidad na final di aña 2006 y durante 2007. Despues cu a analisa y adapta e ortografia amplia a presenta na Minister di Enseñansa "Ortografia di Papiamento- version juni 2007" cu e peticion pa inicia e proceso di legislacion. Na juli 2007 Parlamento di Aruba a expresa su sentimento positivo pa cuminsa uza e ortografia aki en espera di su legislacion.“Ortografia di Papiamento - version 2009” (PDF). Departamento di Enseñansa. Den e introduccion di e texto ta duna un update riba e proceso pa oficialisa e ortografia di e idioma. Recupera 2 maart 2021

 Reglanan 
E reglanan cu ta sigui ta un resumen simpel di e reglanan describi den "Ortografia di Aruba - version 2009".

Dia y luna
 E dianan di siman dialunaprome dia diamarsdi dos dia diaransondi tres dia diahuebsdi cuater dia diabiernadi cinco dia diasabradi seis dia diadomingodi shete dia

 E lunanan di aña januari februari maart april mei juni juliaugustusseptemberoctobernovemberdecember

No ta skirbi nomber di dia ni luna cu letter grandi. Solamente na cuminsamento di frase ta skirbi nan cu letter grandi (mayusculo).

Entre e fecha y e luna mester bin preposicion 'di'. Ehempel: 22 di september 2009

Letter c pa zonido [k]

Nos ta pone dilanti di e vocalnan a, o y u cu e letter c pa representa e zonido [k]
 a= cas - caminda - caha
 o= cos - coy - kico
 u= cura - cunucu - cacalaca

Tambe dilanti e consonantenan l, n, r y t ta skirbi letter c pa duna e zonido [k]

Ehempel: tecnica - cla - conecta

Nota: nos ta skirbi klapchi cu "k", ta bini di klap (Hulandes), dus klapchi

Ta skirbi e y i semper cu letter k pa representa e zonido [k]

 e= kens   - keiro   - kere
 i= kier   - kishiki - kilo

 Letter s pa zonido [s] 

Nos ta pone dilanti di e vocalnan a, o y u  cu e letter s pa representa e zonido [s]

 a= saya   - sucu
 o= solo   - soda 
 u= sucu   - supla

Tin palabra cu ta skirbi cu 'sc' pa zonido [s]

Ehempel: adolescente, discipel, escena, piscina

 Letter c pa zonido [s] 

Ta skirbi ce y ci na final di verbo: crece, merece, conoce, gradici, haci, traduci.
Ta mantene 'c' den derivacion: merecidamente, haciendo.

Ta skirbi 'c' dilanti di ia of io den e ultimo silaba: caricia, cancion, social, distancia.
Tambe tur derivacion: socialisacion

Tin palabra caminda ta skirbi letter c pa representa zonido [s].
Ehempel: centro, cedula, ciego, docente, placer, ricibi

 Uzo di -cion, -sion y -xion na final 

 Ta skirbi "cion" pa silaba final [shon]: educacion, posicion, mantencion.
 Ta skirbi "sion" pa silaba final [shon]: admision, decision, expresion.
 Ta skirbi "xion" pa silaba final [shon]: conexion, crucifixion, reflexion.

 Digrafo 

Tin 4 digrafo den Papiamento, tin digrafo memey di un palabra tambe.

 ch= choller - cacho - prikichi
 sh= shon - pushi - cushina
 zj= sanzjen - zjeito - zjilet
 dj= djaca - djente - indjan

 Diptongo y triptongo 

Diptongo ta dos zonido vocal tras di otro cu ta no ta separabel, por ehempel:

 yen - antiguo - rabia - leu

Triptongo ta ora tin tres zonido tras di otro cu no ta separabel, por ehempel:

 bieu - buey - cueyo

Nos ta skirbi ay, ey, oy, uy na final di palabra, por ehempel:

 ay= cay - bay - caray - gay (homber)
 ey= aworey - p'esey - t'ey - bedey - batrey
 oy= coy - morocoy - haudoy - gogoy
 uy= huy - puy - cuy - spruy

 Contraccion y apostrof 

Contraccion ta nifica: pega pa palabra na otro na momento cu zonido cay afo. Ta uza apostrof unda zonido a cay afo.
Ehempel:             

Ta asina     - t'asina
No ta berdad - N' ta berdad
Boter di awa - Botr'i awa
E ta aki     - E t'aki

Tuma nota cu ta laga espacio solamente den caso di negacion: no: mi n' sa.
Uza incorecto di apostrof ta por ehempel: dal'e  dos 'or. Aki zonido no a cay afo.

Den algun caso e forma los no ta usual. E ta skirbi e forma contrai cu apostrof.
Mi a cumpra e buki   => Mi a cumpra e (no ta zona bon)    => Mi a cumpr'e
Conta Buchi e storia => Conta e e storia (no ta zona bon) => Cont'e e storia.

Ta skirbi semper cu apostrof: cuant'or, cuat'or, cinc'or, shet'or, och'or, cambi'e

 Numeral 

Numeral di 11 te 99 ta skirbi hunto: 
 26= bintiseis
 32= trintidos
 49= cuarentinuebe

Numeral riba 100 ta skirbi separa, menos e partinan di 11 - 99:

 3.247= tres mil dos shen y cuarentishete/ tres mil dos shent'y cuarentishete of tres mil dos shento y cuarentishete/ tres mil dos cien y cuarentishete.

 240= dos shen y cuarenta/ dos cien y cuarenta/ dos shento y cuarenta/ dos shent'y cuarenta

Mag di skirbi cien, shen, shento, shent'y          (Ortografia - version april 2009)

 Adoptacion y adaptacion 

 adopta: copia textualmente, skirbi segun e idioma di origen.
 adapta: fia y cambi'e segun e reglanan di Papiamento.

En general nos ta adapta palabra cu ta bini di Spaño y ta skirbi e segun ortografia di Papiamento. Tin palabra cu a wordo adopta, ehempel: a la parilla, quesillo, quehaceres, cumpleaños etc.

Mag di skirbi sustantivo cu na Spaño ta skirbi eza of esa, ehempel: alabansa/alabanza, enseñanza/enseñansa etc.
Excepcion: andansa, lansa

Tin palabra cu mag di skirbi cu letter z na final pa e zonido [s], ehempel: feliz, luz, paz, cruz etc.

Ta adopta palabra cu ta bin di Hulandes, Ingles y Frances, si no tin cambio den pronuncacion, ehempel: appel, belasting, bezig. Palabra cu ta bin di Ingles ta skirbi segun e ultimo edicion di diccionario Merriam-Webster, ehempel: catch, computer, screen. Palabra cu ta bin di Frances ta skirbi segun e reglanan ortografico di Hulandes vigente, ehempel cheque, creche, enquete.

Si ta bin cambio den zonido, cu a bin acerca of a cambia anto ta cambi'e. Ehempel: boek-buki, kopje- copi etc.

Palabra cu ta bin di otro idioma ta skirbi literalmente mescos, ehempel: spaghetti, status quo, razzia.
Excepcion: bancarota. Sustantivo cu ta bin di Aleman ta skirbi cu letter chikito. Abreviacion di palabara Latin ta skirbi segun e ortografia Hulandes vigente, ehempel: PS, NB, L.S.

 Palabra fia 
Un idioma tin diferente manera pa traha palabra nobo. Asina un idioma por compone, deriva y fia palabra. Tur idioma ta fia di otro. Asina Papiamento tambe a y ta fia di Spaño, Hulandes, Ingles, Portugues, Frances y di algun lenga Africano manera Bantu y Kwa y algun lenga Arawak manera Taino y Caquetio.
Aki tin algun ehempel.

 Spaño Papiamento Hulandes Ingles lavar  laba  wassen  to wash sentar  sinta zitten to sit cejas  wenkbrauw  wenkbrauw  eyebrow mejor  miho  beter  better abuelo  welo  opa  grandfather agua  awa  water  water pollito  puyito  kuiken  chicks voluntad  boluntad  vrijwillig  voluntary trabajar  traha  werken  to work dedo  dede  vinger  finger viento  biento  wind  wind dormir  drumi  slapen  to sleep casa cas  huis  house

 Mira tambe 
 Comision di Ortografia
 Ortografia di papiamentu (Boneiro y Corsou)

 Link externo 
 Papiamento.aw website oficial
Ortografia di Papiamento (PDF) Version 2009
Vocabulario di Papiamento (PDF) Version 2009
Gramatica di Papiamento (PDF) Version 2008
Landsverordening van 12 november 2018 houdende regels met betrekking tot de schrijfwijze van het Papiamento (Landsverordening schrijfwijze Papiamento)

 Lista di fuente 

Category:Papiamento